kardosdrur/scandi-wiki huggingface dataset:
Amt Am Stettiner Haff

Amt Am Stettiner Haff er et amt med sæde i Eggesin og blev oprettet 31. december 2004 af det tidligere amt Amt Ueckermünde-Land og den tidligere amtsfrie by Eggesin. Amt Am Stettiner Haff er en sammenslutning af administrationen af 12 kommuner.

Amtet ligger i Landkreis Vorpommern-Greifswald i den tyske delstat Mecklenburg-Vorpommern og grænser til Stettiner Haff og til landet Polen. Midt i amtet ligger den amtsfrie by Ueckermünde.

Området er præget af Haffkysten til Stettiner Haff, Ueckermünder Heide og den dermed forbundne turisme omkring Naturpark Am Stettiner Haff; derudover spiller land- skovbrug en rolle.

25. maj 2014 forlod kommunen Torgelow-Holländerei amtet Am Stettiner Haff, og blev indlemmet i Torgelow i Amt Torgelow-Ferdinandshof.

Kommuner deres bydele og bebyggelser 
 Ahlbeck med Gegensee og Ludwigshof
 Altwarp med bebyggelsen Altwarp
 Byen Eggesin med Gumnitz Holl, Hoppenwalde, Klein Gumnitz og bebyggelsen Karpin
 Grambin
 Hintersee med Zopfenbeck
 Leopoldshagen med Grünberg og Mörkerhorst
 Liepgarten med Jädkemühl og Starkenloch
 Lübs med Annenhof, Borkenfriede, Heinrichshof og Millnitz
 Luckow med Christiansberg, Fraudenhorst, Rieth og Riether Stiege
 Meiersberg
 Mönkebude
 Vogelsang-Warsin Vogelsang og Warsin

Eksterne kilder/henvisninger 

 Amtets websted

 
Landkreis Vorpommern-Greifswald
Lethal Weapon (tv-serie)

Lethal Weapon er en amerikansk tvserie baseret på filmen Lethal Weapon fra 1987 og dens tre efterfølgere. Den havde premiere 21. september 2016 på Fox.

Hovedrollerne som Martin Riggs og Roger Murtaugh spilles af henholdsvis Clayne Crawford og Damon Wayans. Andre roller indehaves af Keesha Sharp, Jordana Brewster og Kevin Rahm.

Referanser

Actionserier fra USA
Amerikanske tv-serier fra 2010'erne
Tv-programmer fra Fox Broadcasting Company
Major Payne

Major Payne er en amerikansk komediefilm fra 1995 instrueret af Nick Castle. Filmen er til vis del et remake af The Private War of Major Benson fra 1955.

Rolliste (udvalgt) 
 Damon Wayans - Major Benson Winifred Payne
 Karyn Parsons - Emily Walburn
 Steven Martini - Cadet Alex J. Stone
 Michael Ironside - Lt. Col. Stone
 Orlando Brown - Cadet Kevin "Tiger" Dunn
 Albert Hall - General Decker
 Damien Wayans - Cadet Dwight "D." Williams
 Chris Owen - Cadet Wuliger
 Bam Bam Bigelow - Biker

Eksterne Henvisninger 

Komediefilm fra USA
Amerikanske film fra 1995
Alligatorer

Alligatorer er en slægt af krybdyr i krokodille-ordenen med to arter, amerikansk og kinesisk alligator. Det er den eneste slægt i underfamilien Alligatorinae. Navnet "alligator" kommer fra en anglicering af det spanske udtryk: "El Legarto", "øglen".

Man kan forholdsvis nemt se forskel på alligatorer og krokodiller. Alligatornæbet er u-formet (kort og bredt), mens krokodillenæbet er v-formet (langt og smalt), og gavialens næb er ekstremt langt og smalt. Både alligatorer og krokodiller har en meget stor tand i undermunden. Når munden er lukket, er denne tand inde i munden på en alligator, mens den er uden for munden hos en krokodille.

Eksterne henvisninger 

Krokodiller
Benedikt Röcker

Benedikt Röcker (født 19. november 1989) er en tidligere professionel fodboldspiller fra Tyskland, der blandt andet har spillet for Brøndby IF.

Han skiftede i juni 2016 til Brøndby IF.

Karriere 
Röcker fik i slutningen af 2012 sin debut for VfB Stuttgart i en Europa League-kamp mod Molde FK. Den 10. juni 2013 forlængede han med klubben.

Greuther Fürth 
Omkring samme tid, et år senere, skiftede Röcker til Greuther Fürth.

Brøndby IF 

I juni 2016 skiftede Röcker til Brøndby IF på en tre-årig kontrakt. Hvor han blev forenet med sin tidligere træner fra Sonnenhof Großaspach Alexander Zorniger. Röcker etablerede sig hurtigt ind i startopstillingen, og var en del af holdet der slog Hibernian og Hertha BSC ud af Europa League kvalifikationsfase og playoffrunde 2016-17 i sine første måneder i klubben, før man tabte til den græske klub Panathinaikos over 2 opgør i den sidste del af play-off runden. Han fik i alt 46 kampe i sin første sæson, da Brøndby sluttede sæsonen på en anden plads i superligaen og nåede finalen i DBU Pokalen, hvor de endte med at tabe 3–1 til lokalrivalerne fra FCK.

I den efterfølgende sæson, var Röcker en fast del i det centrale forsvar hvor han enten havde Hjörtur Hermannsson eller Paulus Arajuuri ved sin side, da Brøndby var kandidater til at vinde ligaen. Men måtte i sidste ende se sig slået af FC Midtjylland til sidst, da man mistede førstepladsen i næst sidste spillerunde i en 2-2 kamp mod AC Horsens.
De havde mere succes i DBU Pokalen 2017-18, da Röcker scorede et vigtigt mål da Brøndby slog Silkeborg IF 1-3 sejr i finalen der sikrede Brøndby deres første trofæ i 10 år.
Röcker, havde en god sæson med 40 kampe i alt og 5 mål.
I januar 2019 blev Röcker forfremmet fra viceanfører til kaptajn i Brøndby IF, efter at Johan Larsson havde forladt klubben.
Men han fik ikke meget spilletid den sidste del af sæsonen, da Brøndby havde fyret Alexander Zorniger og klubben sluttede på en fjedre plads. Röcker fik 25 kampe og scorede 1 mål i sin sidste sæson for Brøndby, da hans kontrakt udløb i slutningen af sæsonen.

Wehen Wiesbaden 
Den 13 juni 2019, skiftede Röcker til den tyske klub SV Wehen Wiesbaden der lige var rykket op i 2. Bundesliga på en to årig kontrakt, på en fri transfer. Han fik i alt 21 total kampe i sæsonen og scorede 1 mål, da Wehen Wiesbaden sluttede på 17. pladsen i tabellen og måtte en tur ned i 3. Liga.

I starten af den nye sæson var Röcker nødsaget til at følge med på tribunerne på grund af springerknæ i højre knæ, og i november 2020 viste yderligere undersøgelse, at han havde lidt bruskskader, som krævede operation.
Skaden holdt ham ude på ubestemt tid.

Den 24 juni 2021, annoncerede Röcker sin pensionering fra professionel fodbold efter ikke at have optrådt i sæsonen 2020-21. Han sagde, at beslutningen var "uundgåelig" på grund af hans skade.

Referencer

Eksterne henvisninger 
 

Fodboldspillere fra Tyskland
Fodboldspillere fra SG Sonnenhof Großaspach
Fodboldspillere fra VfB Stuttgart
Fodboldspillere fra Greuther Fürth
Fodboldspillere fra Brøndby IF
Gregor Sikošek

Gregor Sikošek (født 12. februar 1994) er en slovensk fodboldspiller , der spiller som venstre back for NK Domžale, hvortil han er udlejet fra Brøndby IF.

Karriere

Brøndby IF 
Den 28. januar 2017 blev det offentliggjort, at Gregor Sikošek skiftede til Brøndby IF, hvor han havde skrevet under på en treårig aftale.

Han blev den 28. august 2017 udlejet til Silkeborg IF, hvor han skrev under på en etårig aftale gældende hele 2017-18-sæsonen.

Efter lejeaftalen med Silkeborg IF udløb i sommeren 2018 blev han udlejet til NK Domžale. Her skrev han under på en lejeaftale gældende frem til udgangen af 2019.

Landsholdskarriere 
Han blev i november 2016 for første gang udtaget til Sloveniens A-landshold i forbindelse med kampe mod Malta og Polen.

Referencer

Eksterne henvisninger 

Fodboldspillere fra Slovenien
Fodboldspillere fra FC Koper
Fodboldspillere fra NK Krško
Fodboldspillere fra Brøndby IF
Fodboldspillere fra Silkeborg IF
Fodboldspillere fra NK Domžale
Florina Chintoan

Florina Maria Chintoan (født d. 6. december 1985) er en kvindelig rumænsk håndboldspiller som spiller for CS Gloria Bistrița-Năsăud og tidligere Rumæniens kvindehåndboldlandshold.

Referencer 

Håndboldspillere fra Rumænien
Bernadett Bódi

Bernadett Bódi (født d. 9. marts 1986, i Szeged, Ungarn) er en kvindelig ungarsk håndboldspiller som spiller for Győri Audi ETO KC og Ungarns kvindehåndboldlandshold. Hun har tidligere spillet i danske Randers HK, tilbage i 2007 til 2009.

Hun fik debut på det ungarske landshold, den 2. marts 2005 i en landskamp mod . Hun deltog under Sommer-OL 2008 i Beijing, hvor holdet endte nummer fire, efter at have tabt 20-22 til Rusland i semifinalen, og 28-33 til Sydkorea i bronzekampen.

Hun har i alt deltaget hele fem gange ved EM i 2008, 2010, 2012, 2014, 2016 og fire gange ved VM i 2009, 2013, 2015, 2017.

Referencer 

Håndboldspillere fra Ungarn
Håndboldspillere fra Győri Audi ETO KC
Martin Toft Madsen

Martin Toft Madsen (født 20. februar 1985 i Birkerød) er en dansk ingeniør og cykelrytter som kører for cykelholdet .

Martin Toft blev dansk enkeltstartsmester 2016 og han gentog sejren i 2017 og 2018.

I forbindelse med Københavns seksdagesløb 2017 i Ballerup Super Arena erobrede Martin Toft den mere end 40 år gamle danske timerekord, da han tilbagelagde 52,114 kilometer på en time. Dermed slog han Ole Ritters danske rekord fra 1974, som blev sat i Mexico City og lød på 48,879 kilometer.
I januar 2018 forbedrede han rekorden til 52,324 kilometer og slog dermed den tidligere Danmarksrekordholder Mikkel Bjerg med 0,013km. I juli 2018 forbedrede han sin rekord til 53,62 kilometer og satte samtidig den næstbedste distance i verden.

Meritter 
2015
 3. plads, Duo Normand (med Mathias Westergaard)
2016
 1. plads,  DM i enkeltstart
 2. plads, Duo Normand (med Lars Carstensen)
 3. plads, Chrono des Nations
2017
 1. plads,  DM i enkeltstart
 1. plads, Skive-Løbet
 1. plads, Chrono des Nations
 6. plads, EM i enkeltstart
2018
 1. plads,  DM i enkeltstart
 1. plads, Chrono des Nations 2018
2019
 1. plads, 2 Etape Danmark Rundt 2019

Noter

Eksterne henvisninger 

 

Mandlige cykelryttere fra Danmark
Personer fra Birkerød
Ingeniører fra Danmark
Ethenon

Ethenon er det systematiske navn for keten, en organisk forbindelse med den kemiske formel C2H2O eller H2C=C=O. Det er det simpleste medlem af klassen af ketener. Det er en tautomer af ethynol.

Egenskaber 
Ethenon er en yderst giftig farveløs gas ved standardbetingelser og har en skarp, ubehagelig lugt. Det er opløseligt i acetone, ætanol, diethylether, aromatiske opløsningsmidler og alkylhalider.

Fremstilling 
Ethenon kan fremstilles i laboratoriet ved pyrolyse af acetonedampe. Det kan tillige dannes ved at reagere acetylklorid med en protonacceptor som f.eks. trimethylamin.

Reaktioner 
Ethenon er meget reaktivt og undergår let reaktion med nukleofiler under dannelse af en acetylgruppe. Det reagerer f.eks. med vand under dannelse af eddikesyre; med eddikesyre under dannelse af eddikesyreanhydrid; med ammoniak (NH3) og aminer under dannelse af ethanamider; og med tørre hydrogenhalider under dannelse af acetylhalider.

Ethenon kan desuden reagere med sig selv via en [2+2]-cykloadditionsreaktion under dannelse af cykliske dimerer kaldt diketener. Af denne grund bør ethenon ikke opbevares i længere tid.

Risici 
Hvis et menneske udsættes for koncentrerede niveauer af ethenon, kan det forårsage irritation af kropsdele som f.eks. øjne, næse, svælg og lunger. Omfattende studier af ethenons giftighed foretaget på mus, rotter, marsvin og kaniner viste, at udsættelse for nyfremstillet ethenon i 10 minutter ved koncentrationer ned til 0,2 mg/liter (116 ppm) medførte en høj procentdel af dødsfald hos små dyr. Disse studier anbragte ethenon i samme giftighedskategori som fosgen (0,2–20 mg/liter) og blåsyre (hydrogencyanid, 0,2-0,5 mg/liter). Døden indtræffer som følge af lungeødem, ligesom det er tilfældet med fosgenforgiftning, om end ethenon virker langt hurtigere.

Grænseværdien for erhvervsmæssig eksponering er sat til 0,5 ppm (0,9 mg/m3) i gennemsnit over en otte-timers-periode.
IDLH-grænseværdien er sat til 5 ppm, da dette er den laveste koncentration, der kan fremkalde et klinisk relevant fysiologisk respons hos mennesker.

Referencer

Litteratur 
 Tidwell, Thomas T. Ketenes , 2. edition. John Wiley & Sons, 2006, . 

Ketener
Nicos Anastasiades

Nicos Anastasiades (født 27. september 1946) er en cypriotisk politiker, der har været Cyperns præsident siden 2013. Han er medlem af Demokratisk samling (DISY), som er et kristendemokratisk og konservativt parti i Cypern.

I anden valgrunde af Cyperns præsidentvalg i 2018 blev Anastasiades genvalgt til en ny femårig præsidentperiode.

Referencer

Eksterne henvisninger 

Cyperns præsidenter
Politikere fra Cypern
Étoile de Bessèges 2017

Étoile de Bessèges 2017 var den 47. udgave af det franske landevejscykelløb. Løbet foregik i perioden 1. til 5. februar 2017. Løbet var en del af UCI Europe Tour 2017 og var i kategorien 2.1. Den samlede vinder af løbet blev Lilian Calmejane fra , mens danske Mads Würtz Schmidt fra  kom på tredjepladsen og vandt den hvide ungdomstrøje.

Hold og ryttere

Danske ryttere 
 Mads Würtz Schmidt kørte for

Etaperne

1. etape

2. etape

3. etape

4. etape

5. etape

Trøjernes fordeling gennem løbet

Samlede resultat

Referencer

Eksterne henvisninger 
 

2017
UCI Europe Tour 2017
Rigskonstabel af England

Rigskonstablen af England   (engelsk: Lord High Constable of England) er en adelsmand og hofmand, der deltager i kroningen af de britiske (og tidligere de engelske) monarker. I Middelalderen var Rigskonstablen også general for den kongelige hær og staldmester for de kongelige stalde (Master of the Horse). Det er ofte en højtstående officer, der bliver udnævnt til rigskonstabel.

Embedsperioder 
 1455–1456: Richard Plantagenet, 3. hertug af York, medlem af kongefamilien, far til bl.a Richard 3. 
 1469–1470 og 1471–1483: Richard, hertug af Gloucester (senere kong Richard 3. af England)

Kroninger 
 1626 (Karl 1. af England): Lord High Admiral George Villiers, 1. hertug af Buckingham
 1761 (Georg 3. af Storbritannien) First Lords of the Admiralty John Russell, 4. hertug af Bedford
 1821 (Georg 4. af Storbritannien), 1831 (Vilhelm 4. af Storbritannien) og 1838 (Victoria af Storbritannien):  feltmarskal Arthur Wellesley, 1. hertug af Wellington
 1902 (Edward 7. af Storbritannien) og 1911 (Georg 5. af Storbritannien):  Alexander Duff, 1. hertug af Fife (svigersøn til Edward 7., gift med the Princess Royal)
 1953 (Elizabeth 2. af Storbritannien): Feltmarskal Alan Francis Brooke, 1. vicegreve Alanbrooke
Bodenhoffs Plads

Bodenhoffs Plads er en gade og et område, der ligger i den nordøstlige del af Christianshavn i København. Gaden går fra Prinsessegade i sydøst til Christianshavns Kanal i nordvest, der adskiller gaden og området fra Grønlandske Handels Plads. Mod nord er området adskilt fra Holmen af Trangraven. Der er dog forbindelse til begge områder over den trebenede Trangravsbroen.

Historie 

Området blev inddæmmet af Andreas Bodenhoff fra 1766 og frem og fik navnet Bodenhoffs Plads efter ham. Området var oprindeligt adskilt fra resten af Christianshavn af en kanal ligesom Bjørnsholm på den anden side af Christianshavns Kanal, der var blevet inddæmmet nogle år før af Andreas Bjørn. Området blev oprindeligt benyttet til opmagasinering af tømmer. I 1771 etablerede Bodenhoff desuden et skibsværft på stedet. Bodenhoff døde i 1794.

Omkring 1830 blev området overtaget af Joseph Hambro og var derefter kendt som Hambros Plads. Hambro anlagde en rismølle og en svinefold på stedet. I 1830 installeredes Danmarks første dampmaskine, der drev et værk til afskalning af risene. Skallerne blev brugt som foder til svinene, som efterfølgende kom til at indgå i Danmarks første konservesfabrik. Hambro anlagde desuden et bageri, der forsynede de mange skibe i området. Joseph Hambros søn, Carl Joachim Hambro, flyttede til London, hvor han grundlagde Hambros Bank.

Bygninger 
Nr. 8 og 10 er fra 1901 og opført efter tegninger af Erik Schiødte og Rogert Møller. Nr. 12 er fra 1904 og opført efter tegninger af N.P. Larsen og G. Larsen.

Den nordlige del af området blev ryddet af Dansk Totalenterprise i begyndelsen af 1970'erne, med undtagelse af et stort pakhus fra Islandske Handel. Området Islands Plads (Bodenhoffs Plads 1-17/Prinsessegade 81-95) blev beygget i 1975-1978 for Lejerbo efter tegninger af Thorvald Dreyer. Den gamle pakhus (Bodenhoffs Plads 1-5) rummer 40 lejligheder.

Noter

Eksterne henvisninger 

 Bodenhoffs Plads  på indenforvoldene.dk
 Islands Plads på christianshavn.net

Gader i Indre By (København)
Torve og pladser i København
Jakub Sylvestr

Jakub Sylvestr (født 2. februar 1989) er en slovakisk fodboldspiller, der har spillet seks landskampe for Slovakiets fodboldlandshold og spiller som angriber for den israelske klub Sektzia Ness Ziona.

Karriere 
Han fik sin professionelle debut for Slovan Bratislava i foråret 2007 i en kamp mod FC Nitra. Han i foråret 2009 udlejet til FC Petržalka 1898. Her lavede Sylvestr sit første hattrick i en kamp imod Tatran Prešov den 4. april 2009.

Den 2. juni 2016 skrev han under på en kontrakt med 1. FC Nürnberg efter sæsonen forinden at være blevet topscorer i 2. Fußball-Bundesliga med 15 mål.

Han skrev den 13. januar 2016 under med en lejeaftale med SC Paderborn 07 gældende til 30. juni 2016 uden købsoption. Da Paderborn rykkede ned i Dritte Liga, vendte han tilbage til Nürnberg.

AaB 
Den 28. januar 2017 blev det offentliggjort, at Jakub Sylvestr skiftede til AaB på en etårig kontrakt.

Han fik sin debut for AaB i Superligaen den 19. februar 2017, da han startede inde, scorede et mål i det 57. minut og spillede de første 82 minutter, inden han blev erstattet af Jannik Pohl i 1-2-sejren ude mod AGF.

I den efterfølgende hjemmekamp mod Silkeborg IF scorede han et ægte hattrick på en halv time i første halvleg. Det første mål blev scoret efter 11 minutter med hovedet, andet mål efter 21 minutter med højrebenet og tredje mål efter 41 minutter med venstrebenet. Jakub Sylvestr blev med dette hattrick den mest scorende slovak i superligaens historie (i alt fire mål), da han overgik FCKs Jan Gregus, som har scoret tre.

Han blev kåret som månedens spiller i februar i Superligaen efter blot at have spillet to kampe i ligaen med fire mål til følge.

Beitar Jerusalem F.C. 
Få dage efter, at det blev offentliggjort i starten af 2018, at Sylvestr stoppede i AaB, skiftede han til den israelske klub Beitar Jerusalem F.C.

Landsholdskarriere 
Han debuterede for Slovakiets fodboldlandshold i 2010.

Hæder

Klub 
 Slovan Bratislava
 Slovakiets Superliga: 2009 og 2011
 Slovenský Pohár: 2010
 Slovenský Superpohár: 2009

 Dinamo Zagreb
 Prva HNL: 2011 og 2012
 Hrvatski nogometni kup: 2012 og 2013

Individuel 
 2. Bundesliga-topscorer: 2013–14
 Månedens Superligaspiller, februar 2017

Referencer

Eksterne henvisninger 
 

Fodboldspillere fra Slovakiet
Fodboldspillere fra Slovan Bratislava
Fodboldspillere fra MFK Petržalka
Fodboldspillere fra Dinamo Zagreb
Fodboldspillere fra FC Erzgebirge Aue
Fodboldspillere fra 1. FC Nürnberg
Fodboldspillere fra SC Paderborn 07
Fodboldspillere fra AaB
Covertcoat

Covertcoat eller covert coat var oprindelig "en kort overfrakke der blev båret ved jagt", men den sælges nu som herrefrakke. Typen stammer fra slutningen af 1800-tallet, hvor den blev båret under ridning.

Design 

En covertcoat er fremstillet af en speciel slags tweedklæde , covert cloth, der har navn efter det skjul (et covert på engelsk), hvor jægerne mødtes på jagt. En covertcoat er altid enkeltradet med hakrevers, med én slids, lommer med flapper og tydeligt markerede tværgående syninger lang skøderne og nogle gange også for enden af ærmet. En billetlomme ses nogle gange. De traditionelle farver går fra lysegrøn og gyldenbrun til melere lysebrun og dyb gyldengrøn, men varianter i grå og marineblå er også almindelige. Kraven kan være enten af samme type covert-klæde som resten af frakken eller af sort eller mørkeblåt fløjl.

Kendt brug af covertcoat 
Covertcoaten blev båret af både Georg 6. og Edvard 8. samt af Jason Statham og Stephen Graham i krimikomedien Snatch fra 2000. Brugen af en covertcoat fik medieopmærksomhed under Parlamentsvalget i Storbritannien 2015, hvor partilederen for UKIP, Nigel Farage, bar den ved flere lejligheder

Referencer

Eksterne henvisninger 
 Covert coat på Gentlemans Gazette

Frakker
Earl Marshal

Earl Marshal (eller Marschal eller Marischal, også lordmarskal) er en britisk (tidligere engelsk) adelsmand og hofmand, der arrangerer statsbegravelser og kroninger i Westminster Abbey. Han er også én af de ledende heraldikere i England og Wales, i Nordirland og i nogle lande i Commonwealth.  Tidligere har der også været en Earl Marshall of Ireland og en Earl Marischal of Scotland.

Arveligt embede 
Lordmarskallen har et arveligt sæde i det britiske overhus.

Lordmarskaller af England 
Fra 1135 til 1386 tilhørte embedet som Lords Marshal of England skiftende adelsslægter. Jarlerne af Norfolk havde embedet i 1245–1306 og igen i 1316–1338. Hertuginden af Norfolk havde embedet i 1338–1377.

Earls Marshal af England 
Fra 1386 til 1672 tilhørte embedet som Earl Marshal of England skiftende adelsslægter. I 1483–1485 var John Howard, (den 1. hertug Howard af Norfolk) den første mand af slægten Howard, der havde embedet.

Slægten Howard 
I 1672 blev Henry Howard (den 6. hertug Howard af Norfolk) Earl Marshal. Siden da har embedet tilhørt hertugerne af Norfolk.
Iulia Curea

Iulia Vasilica Curea (født 8. April 1982 i Bacău, Rumænien) er en kvindelig håndboldspiller fra Rumænien som spiller venstre fløj for CSM Bucuresti og Rumæniens landshold.

Hun har tidligere spillet for CS Oltchim Râmnicu Vâlcea.

Referencer 

Håndboldspillere fra Rumænien
Håndboldspillere fra CSM București (kvindehåndbold)
Erich Fritz Reuter

Erich Fritz Reuter (Berlin, 2. september 1911 – sammested, 16. september 1997) var en tysk billedhugger.

Personlige liv 
Reuter voksede op med sine to ældre brødre (den mest berømte er Walter Reuter) i Berlin-Charlottenburg. Han gik på Köllnische Gymnasium i Berlin-Mitte. I 1926 forlod han gymnasiet og påbegyndte stenhuggeruddannelsen. I samme periode gik han, fra 1926 til 1929, på en håndværkerskole i Charlottenburg. Han var sammen med sin bror Walter politisk aktiv, såsom Spartakusforbundet, men vendte ryggen til alt der havde med politik at gøre efter Walters flugt til Spanien. Han påbegyndte sine studier på Hochschule für Bildende Künste in Berlin i 1934, som varede indtil 1940. På trods af den Nazistiske propaganda på universitetet, forblev han trofast til sin forbilleder på Wilhelm Lehmbruck, Ernst Barlach, og Georg Kolbe.

I 1942 afbrød han sin militærtjeneste for en videregående uddannelse med professor Cambini i Palermo, Italien, men i 1943 faldt han i unåde og blev smidt ud af Reichskunstkammeret på grund af hans forhold med en ikke-arisk kvinde, og fødslen af deres søn. Han blev sendt til fronten i Italien, hvor han faldt i amerikansk krigsfangenskab.
I 1945 vendte han tilbage fra krigsfangenskabet og det lykkedes ham at grundlægge et atelier i det Sovjetisk besatte Dresden. I 1949 vendte han tilbage til sin hjemby, Berlin (den vestlige del). Hvor han lavede mange kunstværker til det offentlige rum.

I 1952 blev han udnævnt til professor i skulptur ved det Technische Universität Berlin. Fra 1966 til 1968, var han også en professor ved det Tekniske Universitet i Istanbul.

Erich Fritz Reuter var medlem af den tyske kunstnerforening.

Priser 
 1952 Første præmie - design til et mindesmærke for ofrene for luftbroen (det var dog ikke abstrakt nok, anden præmiens forslag blev opført i Berlin)
 1953 Første præmie - Verbandes der deutschen Kunstkritiker
 1956 Første præmie - for et design af Neue Brücke i Bad Kreuznach,
 1956 Anden præmie - Kunst in der Olympiade
 1957 Første præmie - Klokkespil på rådhuset i Wolfsburg (udført)
 1959 Første præmie - monument til Wilhelm Conrad Röntgen, Gießen (udført)
 1960 Første præmie - den tyske ambassade i Rio de Janeiro
 1961 Første præmie - international konkurrence om en torv/mindetegn i Wolfsburg

Galleri

Referencer

Litteratur 
 : Erich F. Reuter - Monografi und Werkverzeichnis, Panisken Verlag, München (2005)

Eksterne links 

  
 Hjemmeside Bildhauerei i Berlin  (kun tilgængelig med login) 
 Hjemmeside Erich Fritz Reuter  hentet  
 Artikel om den 100. Fødselsdag  Reuters, TU Berlin - hentet  

Billedhuggere fra Tyskland